Evaluering af 2. kvartal: i naturen.

Vi havde valgt, at lægge vores temauger 34-35.

Vi har tradition for at være i udflytter i Marbæk i uge 34. Vi var der i 4 dage; hvor vi udnyttede resurserne i Marbæk, som giver rige muligheder for at benytte skov og strand. Vi tog med stor succes udgangspunkt i børnenes interesser og nysgerrighed.

Vi har haft fokus på de tegn, der viser at børnene tager naturen til sig. Børnene viste tegn på, at de er fortrolige med naturen, der blev samlet små kravl og frøer, der blev lavet huler af grene og stammer. På stranden blev der lavet vandkanaler og vi involverede science forsøg, med lavvande/højvande og i høj grad samarbejdsøvelser.

På 5. dagen var vi inviteret til indvielse af Kanelaugets ”hjerterum”, som er oplevelses kasser til friafbenyttelse (børnevaders, Fiskeudstyr m-m)

Vi kom ud at sejle i en lille træbåd, stor oplevelse for alle.

* Konklusionen er, at børnene er blevet anerkendt og medinddraget i egen læring, med fokus på barneperspektivet. Vi har set børn, der i høj grad, har inkluderet de mindste i deres lege og eksperimenter.
* Vi har set de yngste børn, der forsigtigt har bevæget sig i naturen og som er vokset og blevet mere fortrolige med naturen.
* Vi har set børn som har inddraget og udvist empati over for andre børn end de plejer i hverdagen.
* Der er blevet eksperimenteret og afprøvet grænser.
* Vi har været omkring de fleste af de 6 læreplanstemaer.